Държавен вестник, бр. 100, 2015 г., стр. 39

БРОЙ  100	
Д Ъ Р Ж А В Е Н  В Е С Т Н И К 	
СТР.  39  
считано от получаване на предложението за 
включване на застрашено лице в Програмата 
за защита. 
Чл. 31. (1) Включване на лица по чл. 3, т. 3 
ЗЗЛЗВНП в Програмата за защита се извършва 
по предложение на окръжния прокурор, а в 
съдебното производство – на съдията-доклад-
чик, до главния прокурор при спазване реда 
на чл. 15, ал. 4 и 5 ЗЗЛЗВНП въз основа на 
искане на застрашено/защитено лице, дало 
показания, обяснения или информация, осигу-
ряващи доказателства от съществено значение 
за наказателното производство. 
(2) Предложението по ал. 1 включва:
1. данни за съответното наказателно про-
изводство;
2. лични данни за лицето по чл. 3, т. 3 
ЗЗЛЗВНП;
3. лични данни за лицето по чл. 3, т. 1 и 
2 ЗЗЛЗВНП и данни за връзката му с лицето 
по т. 2; 
4. най-обща психологическа оценка на 
лицето по чл. 3, т. 3 ЗЗЛЗВНП; 
5. наличието и степента на заплахата, ко-
ято застрашеното лице би представлявало за 
средата, в която ще бъде включено;
6. други данни, които са от значение за 
необходимостта от включване в Програмата 
за защита.
(3) Към предложението се прилага изрич-
но писмено съгласие на лицето по чл. 3, т. 3 
ЗЗЛЗВНП за включването му в Програмата 
за защита и декларация за неговото семейно 
и материално състояние, както и за задъл-
женията му към трети лица.
(4) За лицето се представя психологическа 
оценка по реда на чл. 30, ал. 3. 
Чл. 32. По искане на главния прокурор 
директорът на Бюрото по защита му представя 
незабавно становище относно степента на зап­
лахата, която лицето по чл. 3, т. 3 ЗЗЛЗВНП, 
предложено за включване в Програмата за 
защита, представлява за лицето по чл. 3, т. 1 
и 2 ЗЗЛЗВНП, въз основа на анализ на инфор-
мацията, получена от службите за сигурност 
и обществен ред. 
Чл. 33. Лицата по чл. 3, т. 3 ЗЗЛЗВНП 
могат да бъдат включвани в Програмата за 
защита или едновременно с лицата по чл. 3, 
т. 1 и 2 ЗЗЛЗВНП или след като последните 
са получили защита.
Г л а в а  п е т а
СКЛЮЧВАНЕ НА СПОРАЗУМЕНИЕ ЗА 
ЗАЩИТА
Чл. 34. (1) В 3-дневен срок от датата на 
разпореждането на главния прокурор по 
чл. 17, ал. 2, т. 1 ЗЗЛЗВНП или от датата на 
решението на Съвета по защита по чл. 17, 
ал. 3 ЗЗЛЗВНП, с което се предоставя защи-
та, Бюрото по защита осъществява среща 
със застрашеното лице и го информира за 
възможностите на Програмата за защита.
(2) Директорът на Бюрото по защита или 
оправомощен от него служител сключва спо-
разумението по чл. 18, ал. 1 ЗЗЛЗВНП. 
(3) За изпълнение на действията по ал. 1 и 
2 органът, направил предложението, осигурява 
присъствието на застрашеното лице. 
(4) Бюрото по защита уведомява за склю-
ченото споразумение или за отказа на за-
страшеното лице да сключи споразумение 
органа, разпоредил изпълнението на мерки, и 
органа, направил предложение за включване 
на лицето в Програмата за защита.
Чл. 35. (1) Действията, от които защитеното 
лице трябва да се въздържа, се определят от 
Бюрото по защита в споразумението за всеки 
конкретен случай в съответствие с приложе-
ните мерки за защита.
(2) При промяна в оперативната обстановка 
или при отклонение от дължимото поведение 
директорът на Бюрото по защита може да 
сключва допълнително споразумение, с което 
действията по ал. 1 могат да бъдат изменяни 
или допълвани. 
Г л а в а  ш е с т а
ПРЕКРАТЯВАНЕ НА ДЕЙСТВИЕТО НА 
ПРОГРАМАТА ЗА ЗАЩИТА
Чл. 36. (1) При настъпване на основания 
за прекратяване на действието на Програмата 
за защита директорът на Бюрото по защита, 
окръжният прокурор или съдията-докладчик 
изпращат незабавно мотивирано предложение 
до главния прокурор.
(2) В случаите, при които защитеното лице 
заяви изрично писмено, че не желае повече да 
бъде защитавано, директорът на Бюрото по 
защита незабавно изпраща до главния проку-
рор постъпилото искане за прекратяване на 
действието на Програмата за защита. 
Чл. 37. Действието на Програмата за 
защита се прекратява считано от датата на 
разпореждането на главния прокурор освен 
в случаите:
1. по чл. 20, т. 1 ЗЗЛЗВНП – от датата на 
смъртта;
2. по чл. 20, т. 3 ЗЗЛЗВНП – от датата на 
изтичане на срока на споразумението; 
3. по чл. 22 ЗЗЛЗВНП – от датата на пос-
тъпване на искането в Бюрото по защита. 
Чл. 38. Независимо от настъпването на 
основанието по чл. 20, т. 3 ЗЗЛЗВНП дейст-
вието на Програмата за защита може да 
бъде продължено с разпореждане на главния 
прокурор, ако в срока на споразумението е 
направено мотивирано предложение за не-
говото удължаване от окръжния прокурор, 
от съдията-докладчик или от директора на 
Бюрото по защита.